EkBass/fiwiki-20250220-pages-articles huggingface dataset:
Mati Kuulberg

Mati Kuulberg (9. heinäkuuta 1947 Tallinna, Viron sosialistinen neuvostotasavalta, Neuvostoliitto – 14. kesäkuuta 2001 Tallinna, Viro) oli virolainen säveltäjä. Kuulberg oli tuottelias nykysäveltäjä, jonka musiikissa nykyaikainen ilmaisu ja kansanmusiikki esiintyvät rinnan klassisten muotoperiaatteiden kanssa. ==Koulutus== Kuulberg opiskeli viulunsoittoa Tallinnan musiikkikeskikoulussa ja sävellystä Tallinnan konservatoriossa Anatoli Garšnekin johdolla 1966–71. == Ura == Kuulberg oli viulistina Viron valtiollisessa sinfoniaorkesterissa 1966–74. Hän on myös opettanut sävellystä ja teoreettisia aineita Tallinnan eri musiikkikouluissa sekä toimi Viron säveltäjäliiton palveluksessa. Kuulbergin sävellystuotantoa on kuvattu soinnillisesti omaperäiseksi ja häntä pidetään taitavana orkesterin käyttäjänä. Osa hänen sävellyksiään on tehty myös erikoisille kokoonpanoille. Kuulbergille myönnettiin useita virallisia tunnustuksia ja palkintoja työstään. ==Lähteet== Luokka:Virolaiset säveltäjät Luokka:Vuonna 1947 syntyneet Luokka:Vuonna 2001 kuolleet
Gullstén

Gullstén tai Gullsten on Suomessa esiintyvä sukunimi. Erään suomalaisen Gullstén-suvun yksi haara on suomentanut nimensä Paasilinnaksi. Saman suvun alkuperäinen nimi on ollut Kukkonen. Tunnettuja Gullstén-nimisiä ovat: *Aleksi Gullsten (s. 1993), jalkapalloilija *Anthony Gullsten (s. 1991), kiipeilijä *Kari Gullsten, jalkapalloilija *Pehr Gullstén eli Pekka Kukkonen (1770–1825), runonlaulaja ja Rovaniemen lukkari *Väinö Paasilinna (ent. Gullstén), asioitsija ja poliisikonstaapeli, Erno, Reino, Arto ja Mauri Paasilinnan isä.
Vincenzo Brenna

Vincenzo Brenna (1745 Firenze – 17. toukokuuta 1820 Dresden) oli italialaissyntyinen sisustustaiteilija ja arkkitehti. Vuosina 1766–1768 Brenna opiskeli taidemaalari Stefano Pozzin ateljeessa Roomassa. Samaan aikaan hän tutustui Giacomo Quarenghiin, jota voidaan pitää hänen tärkeimpänä opettajanaan arkkitehtuurin alalla. Vuosina 1780–1783 Brenna työskenteli sisustusarkkitehtina Puolassa. Vuonna 1783 hän saapui suuriruhtinas Paavalin kutsumana Venäjälle. Paavalin noustua valtaan Brennasta tuli Venäjän keisarillisen hovin pääarkkitehti. Hän osallistui Pavlovskin palatsin rakentamiseen ja sisustamiseen sekä sitä ympäröivän puiston suunnitteluun. 1700-luvun lopussa hän uudisti Hatsinan palatsi- ja puistoalueen sekä johti Mikaelinlinnan rakentamista. Samaan aikaan Brenna sisusti Talvipalatsin, Taurian palatsin, Kivisaaren palatsin ja Marmoripalatsin sisätiloja sekä suoritti Eremitaasin teatterin peruskorjauksen. Hän on suunnitellut Venäjän Turkista saamien voittojen muistoksi vuosina 1798–1799 pystytetyn Rumjantsevin obeliskin, joka sijaitsee nykyään puistikossa Pietarin taideakatemian rakennuksen vieressä. Vuonna 1802 Brenna muutti Ranskaan eikä sen jälkeen enää työskennellyt arkkitehtina. Vuodesta 1808 lähtien hän asui Saksassa. ==Lähteet== == Aiheesta muualla == Luokka:Italialaiset arkkitehdit Luokka:Vuonna 1745 syntyneet Luokka:Vuonna 1820 kuolleet
Panzerlied

Panzerlied on Wehrmachtin tunnetuimpia lauluja. Sen sävelsi oberleutnant Kurt Wiehle ollessaan matkalla Königsbrückiin. Se on mukaelma merimieslaulusta, mutta sanat on muokattu paremmin sopiviksi panssarivaunujoukoille. Sitä on käytetty elokuvassa Taistelu Ardenneilla. Laulu on edelleen Bundeswehrin ja Bundesheerin käytössä, mutta osa säkeistöistä on kielletty.Panzerlied Laulun sävelmä on myös Ranskan muukalaislegioonan käytössä. == Lähteet == Luokka:Sotalaulut Luokka:Saksan asevoimat Luokka:Saksalaiset musiikkikappaleet
Vesipallo kesäolympialaisissa 1900

Vuoden 1900 kesäolympialaisten vesipallo järjestettiin 11. - 12\. elokuuta 1900 ja se oli ensimmäistä kertaa mukana olympialaisten ohjelmassa. Ainoastaan miehet kilpailivat tässä lajissa. Mukana oli 58 pelaajaa neljästä eri maasta. Joukkueita oli seitsemän, joista neljä oli Ranskasta. Pronssiottelua ei pelattu, jonka takia kolmas sija jaettiin kahden joukkueen kesken. ==Mitalistit== Kultaa Hopeaa Pronssia Pronssia Osborne Swimming Club * * * Thomas Coe John Derbyshire Peter Kemp William Lister Arthur Robertson Eric Robinson George Wilkinson Brussels Swimming and Water Polo Club * * * Jean de Backer Victor de Behr Henri Cohen Fernand Feyaerts Oscar Grégoire Albert Michant Victor Sonnemans Libellule de Paris * * * Thomas Burgess Jules Clévenot Alphonse Decuyper Louis Laufray Henri Peslier Pesloy Paul Vasseur Pupilles de Neptune de Lille #2 * * * Eugène Coulon Fardelle Favier Leriche Louis Martin Désiré Mérchez Charles Treffel ==Lopputulokset== Sija Maa Joukkue Osborne Swimming Club Brussels Swimming and Water Polo Club Libellule de Paris Pupilles de Neptune de Lille #2 5\. Berliner Swimming Club 5\. Pupilles de Neptune de Lille #1 5\. Tritons Lillois ==Turnauksen kulku== {{Turnauspuu8 pronssiotteluton |||12|Tritons Lillois|0 ||Pupilles de Neptune de Lille #2|3||2 |||2|Pupilles de Neptune de Lille #1|0 ||Libellule de Paris|bye|| |||10|Pupilles de Neptune de Lille #2|1 |||5|Libellule de Paris|1 |||7||2 }} ==Lähteet== * ===Viitteet=== Luokka:Kesäolympialaiset 1900 1900
Riisisavannikiuru

Riisisavannikiuru (Mirafra javanica) on laajalle levinnyt, Kaakkois-Aasiassa ja Australiassa elävä varpuslintu. Sen elinympäristö ulottuu Indokiinasta ja Etelä-Kiinasta Filippiinien ja Indonesian kautta Papua-Uuteen-Guineaan ja Australiaan. Siitä tunnetaan 16 alalajia. Thomas Horsfield kuvaili lajin holotyypin Jaavalta 1821.IBC == Lähteet == Luokka:Kiurut
Vesipallo kesäolympialaisissa 1904

Vuoden 1904 kesäolympialaisten vesipallo järjestettiin 5. - 6\. syyskuuta 1904 St. Louis'ssa. Laji oli toista kertaa mukana olympialaisten ohjelmassa. Ainoastaan miehet kilpailivat tässä lajissa. Mukana oli 21 pelaajaa kolmessa eri joukkueessa. Kaikki joukkueet olivat Yhdysvalloista. ==Mitalistit== Kultaa Hopeaa Pronssia New York Athletic Club * * * David Bratton George van Cleaf Leo Goodwin Louis Handley David Hesser Joseph Ruddy James Steen Chicago Athletic Association * * * Rex Beach Jerome Steever Edwin Swatek Charles Healy Frank Kehoe David Hammond William Tuttle Missouri Athletic Club * * * John Meyers Manfred Toeppen Gwynne Evans Amedee Reyburn Frank Schreiner Augustus Goessling William Orthwein ==Ottelut== * New York - Missouri 5-0 * New York - Chicago 6-0 ==Lähteet== * * ==Viitteet== Luokka:Kesäolympialaiset 1904 1904
Suomen mies

Suomen mies voi viitata seuraaviin asioihin: * Suomen Mies, suomalainen lehden- ja kirjankustantamo * ”Suomen mies”, Ville Virtasen kirjoittama monologi ==Katso myös== *Suomen Nainen
Se oli jautaa

Se oli jautaa on Juice Leskisen säveltämä ja sanoittama kappale vuodelta 1975. Tekstissä laulun kertoja muistelee nuoruuttaan: Aika nuojuuden, se oli juusuinen, se oli jautaa. Kuten Leskisen aiemmat singlehitit ”Marilyn” ja ”Jyrki boy”, myös ”Se oli jautaa” kommentoi popkulttuuria: Se oli jautaa kun jollajeiden jokkenjoll soi / Nyt on Hujjiganes, Hektoji ja Jyjki boi. ”Se oli jautaa” ilmestyi Coitus Intin singlenä vuonna 1975, b-puolenaan ’’Tarzanin kalsarit”. Singlen kustansi Love Records, ja se äänitettiin Finnvoxin studiolla Helsingin Pitäjänmäessä. Tuottajina olivat Atte Blom ja Juice Leskinen. Kappaleen esittivät Juice Leskinen (laulu), Pena Penninkilampi (urut ja taustalaulu), Mikko Alatalo (slide-kitara ja taustalaulu), Eetu Tuominen (sähkökitara), Juuso Nordlund (basso) ja Juke Aronen (rummut). ”Se oli jautaa” nousi Suomen singlelistan ykköseksi kesäkuussa 1975. Samaan aikaan Coitus Int julkaisi toisenkin singlen, ”Löyly löi” b-puolellaan ”Seminoloogie boogie woogie”. Vuonna 1992 Juice Leskinen teki lyhytaikaiseksi jääneen ETC-yhtyeensä kanssa kappaleesta uuden version Juankosken kulttuurihistoriallisen seuran julkaisemalle LP:lle Unelmia Ponomareffin pajaltahttp://www.aanitearkisto.fi/firs2/fi/levymerkki.php?Id=Jksmc+192+%28+cas+%29. ==Lähteet== Luokka:Vuoden 1975 kappaleet Luokka:Juice Leskisen kappaleet
Toby Dawson

Toby Dawson (, Kim Soo-cheol, syntynimeltään 김봉석) (s. 30. marraskuuta 1978 Pusan, Etelä-Korea) on yhdysvaltalainen freestylehiihtäjä. Hän kilpailee kumparelaskussa ja voitti pronssia vuoden 2006 talviolympialaisissa Torinossa. Dawson syntyi Pusanissa Etelä-Koreassa nimellä Kim Bong-seok. Ollessaan kolmivuotias hän oli ostoksilla äitinsä kanssa Pusanin torilla. Hän katosi ja Kimin isä etsi häntä useista orpokodeista. Hiihdonopettajapariskunta Vailista, Coloradosta adoptoi ja antoi hänelle nimeksi Toby Dawson. Pusanissa asuva Kim Jae-su näki Dawsonin kuvan mediassa. Kimillä oli kadonnut poika, joka oli samanikäinen Dawsonin kanssa. Sittemmin DNA-testit ovat osoittaneet, että Kim Jae-su on Dawsonin biologinen isä. Dawson ja Kim tapasivat Soulissa 28. helmikuuta 2007. Dawson on ilmoittanut haluavansa perustaa tulevaisuudessa säätiön, joka pyrkii estämään vastaavanlaiset tapaukset. Luokka:Yhdysvaltalaiset olympiamitalistit Luokka:Yhdysvaltalaiset freestylehiihtäjät Luokka:Vuonna 1978 syntyneet Luokka:Elävät henkilöt
Kolmatta linjaa takaisin

”Kolmatta linjaa takaisin” on suomenkielinen versio Tony Hatchin ja Jackie Trentin kirjoittamasta kappaleesta ”Beautiful in the Rain”, jonka Petula Clark levytti. Juha Vainio sanoitti kappaleen suomenkielisen version ja Fredi levytti sen vuonna 1968. Kappale on Fredin tunnetuimpia levytyksiä ja Vainion tunnetuimpia käännöskappaleita – sanat tosin ovat täysin erilaiset kuin alkuperäisessä. == Laulun syntyhistoria ja teema == Alkuperäisversiossa kerrotaan sateessa kuljeskelevasta tytöstä, joka miettii elämäänsä. Suomenkielinen versio taas sijoittuu Kolmas linja -kadulle Helsingin Kallioon. Kerrotaan, että Vainio keksi Kolmannen linjan avattuaan puhelinluettelon karttaosan ja tökättyään sattumanvaraisesti jotain kohtaa. Sormi osui Kolmas linja -kadun kohdalle. Vainion yhteistyökumppani, säveltäjä Toivo Kärki, harmitteli sitä, että Vainio teki niin hyvän tekstin käännöskappaleeseen eikä Kärjen omaan sävelmään. Teemaltaan hyvin paljon samantapaiset tekstit ovat myös Vainion kappaleissa ”Ei ole Kööpenhamina kuin ennen” ja ”Vanha salakuljettaja Laitinen”. Vainio kommentoi työtään seuraavasti vuonna 1978: == Julkaisu == Fredi levytti kappaleen vuonna 1968, ja se julkaistiin singlenä. B-puolella on ”Onhan päivä vielä huomennakin”. Molemmat kappaleet ovat myös Fredin albumilla Fredi. Fredin versiosta tehtiin kaksi musiikkivideota: ensin vuonna 1972 ja myöhemmin 1980-luvulla. Jälkimmäisen ohjasi Päiviö Pyysalo. Oman versionsa kappaleesta ovat tehneet myös muun muassa Bablo, Kari Kuuva, Mikko Alatalo, Sielun Veljet (nimellä Kullervo Kivi ja Gehenna-yhtye) ja Jontti & Shaka. == Lähteet == Luokka:Fredin kappaleet Luokka:Vuoden 1968 kappaleet Luokka:Juha Vainion sanoittamat kappaleet Luokka:Suomalaiset käännöskappaleet
Rembrandtin syytös

Rembrandtin syytös (Rembrandt's J'accuse) on Peter Greenawayn ohjaama jännitys- ja dokumenttielokuva vuodelta 2008. Elokuvassa hän ilmaisee kokemuksensa, että kulttuurissamme sana on yliarvostettua, puuttuu kuvien lukutaito. Hän analysoi Rembrandtin maalauksen Yövartio purkaen sen arvoituksia. Elokuvaa on sanottu loistokkaaksi ja ainutlaatuiseksi.Arto Pajukallio, Elokuvat, Helsingin Sanomat, 2.4.2010 sivu D 9. Greenaway paljastaa elokuvassaan murhan, joka on hämännyt taidehistorioitsijoita siitä saakka, kun Rembrandt maalasi taulun vuonna 1642.Telkku.com == Murhateorian vastustaminen == Greenawayn todistelu koostuu noin 30:sta maalaukseen tai Rembrandtin elämään liittyvästä seikasta, esimerkiksi teoksen oudoista yksityiskohdista. Todistelua ei ole hyväksytty taidehistorian tutkijoiden keskuudessa. Tulkinnan vastustajat katsovat, että todisteluun sisältyy paljon fiktiota, ja että tulos on puhdasta arvailua. Osa arvostelijoista myöntää Rembrandtin teoksen yksityiskohtien virheet, mutta pitää Greenawayn tulkintaa liioiteltuna. Tässä suhteessa sitä verrataan kirjailija Dan Brownin Da Vinci -koodiin On myös kiistetty Greenawayn kertomus, että Rembrandt ei saanut uusia töitä Yövartio-teoksen jälkeen ja että tämä olisi aiheuttanut Rembrandtin konkurssin. == Lähteet == == Aiheesta muualla == *Rembrandtin syytös tuotantoyhtiön sivustolla Luokka:Alankomaalaiset dokumenttielokuvat Luokka:Saksalaiset dokumenttielokuvat Luokka:Suomalaiset dokumenttielokuvat Luokka:Vuoden 2008 dokumenttielokuvat
Yhdestoista tunti

Yhdestoista tunti () on amerikkalainen tieteeseen perustuva draamasarja, joka perustuu vuoden 2006 samannimiseen brittisarjaan. Sarjaa esitettiin alun perin CBS:llä 9. lokakuuta 2008 – 2. huhtikuuta 2009 torstaisin. 19\. toukokuuta 2009 paljastettiin, että sarjan tuotanto päättyy.http://latimesblogs.latimes.com/showtracker/2009/05/cbs-renews-slew- of-series-including-old-christine-cold-case-and- numb3rs.htmlhttp://tvseriesfinale.com/articles/eleventh-hour-cancelled-season- two/ Sarjaa näytettiin vain yhden tuotantokauden verran. Tuotantokaudella oli katsojia Yhdysvalloissa keskimäärin noin 12 miljoonaa jaksoa kohti.http://www.abcmedianet.com/web/dnr/dispDNR.aspx?id=052709_07 == Juoni == Yhdestoista tunti seuraa älykkään biofyysikko ja FBI:n erikoisagenttineuvonantajan, tri Jacob Hoodin (Rufus Sewell) työtä kun tämä ratkaisee rikoksia joihin liittyy tieteelliset tai paranormaalit ilmiöt, joita kukaan muu ei pysty ratkaisemaan. Erikoisagentti Rachel Young (Marley Shelton) on määrätty suojelemaan Hoodia. Tri Hoodia ja erikoisagentti Youngia avustaa sarjan lopussa erikoisagentti Felix Lee (Oman Benson Miller). == Hahmot == *Rufus Sewell - Tri Jacob Hood (jaksot 1-18): FBI:n tieteisiin keskittyvä neuvonantaja, joka kutsutaan tutkimaan rikoksia joihin saattaa liittyä tieteellinen selitys. *Marley Shelton - FBI: erikoisagentti Rachel Young (jaksot 1-18): Hoodin valvoja, joka palkattiin suojelemaan tätä. *Omar Benson Miller - FBI:n erikoisagentti Felix Lee (jaksot 14-18): esiteltiin sarjan lopussa, tämän pyytäessä Jacob Hoodia avustamaan erään tapauksen kanssa. Kun tapaus saatiin ratkaistua, Omar pyysi saada työskennellä Hoodin kanssa vakituisesti. ==Production== Alkuperäinen ITV:n versio sisälsi neljä 90 minuutin pituista jaksoa. Ennen kuin kyseiset jaksot saatiin esitettyä CBS tilasi 13 tunnin pituista jaksoa lisää. Pilottijakso tuotantoon kului noin 4 miljoonaa dollaria ja loput jaksot maksoivat noin 2 miljoonaa dollaria per jakso. === DVD-julkaisu === Yhdestoista tunti julkaistiin DVD:llä 20. lokakuuta 2009 rajoitettuna julkaisueränä. Ainut nettisivusto joka tällä hetkellä myy sarjan DVD:tä on Warner Brothers Shop (http://www.wbshop.com/). .http://www.wbshop.com/The-Eleventh-Hour%3a-The-Complete-First-Season-+EST- MOD/1000121164,default,pd.html?cgid=ARCHIVEPRE == Lähteet == Luokka:2000-vuosikymmenen yhdysvaltalaiset draamasarjat Luokka:CBS:n televisio-ohjelmat
Rovaniemen vaakuna

Rovaniemen vaakuna on Rovaniemen kaupungin tunnus. Vaakuna on Toivo Vuorelan suunnittelema. Sen selitys on ”vihreässä kentässä hopeinen haaruristi, jonka ylähaarat salamakoroiset; saatteena yläkulmassa kultainen liekki”. Se oli alun perin Rovaniemen maalaiskunnan vaakuna, joka hyväksyttiin 15. elokuuta 1956 maalaiskunnan kunnanvaltuustossa ja vahvistettiin sisäasiainministeriössä 26. lokakuuta 1956. Kun Rovaniemen kaupunki ja maalaiskunta yhdistyivät vuoden 2006 alussa, maalaiskunnan vaakuna valittiin yhdistyneen kaupungin vaakunaksi. Aiheen haaruristi symboloi Kemi- ja Ounasjokien risteystä, ylähaarojen salamakorot viittaavat valjastettujen jokien sähköntuotantoon ja liekki kuvastaa muinoin jokien varsilla vihollisista varoittaneita merkkitulia, tottoja. Ounasjokea ei ole kuitenkaan valjastettu sähköntuotantoon, vaan se on suojeltu. Rovaniemen kaupunki käytti vuoteen 2005 saakka Väinö Tigerin suunnittelemaa vaakunaa, jonka tasavallan presidentti Lauri Kristian Relander oli vahvistanut asetuksella silloiselle Rovaniemen kauppalalle 14. huhtikuuta 1930. Sen aiheena ollut tunturi viittasi Ounasvaaraan ja revontulet pohjoiseen sijaintiin napapiirillä. Vaakunan selitys on ”kilpi, jossa on sinisellä pohjalla hopeinen tunturi, sen yläpuolella hopeinen goottilainen kirjain R ja ylimpänä revontulien säteistä muodostettu kruunu, sekin hopeinen.” Vaakuna oli heraldisten sääntöjen vastainen, sillä niiden mukaan vaakunoissa ei saa olla kirjaimia. == Lähteet == * ===Viitteet=== Vaakuna Luokka:Suomen kuntien vaakunat
Kaksoiselämää (kappale)

”Kaksoiselämää” on Juice Leskisen säveltämä ja sanoittama kappale, joka ilmestyi albumilla Yölento vuonna 1986. Se on ilmestynyt myös singlenä (B-puolella ”Elämää”) eri versiona kuin albumilla. Single nousi Suomen virallisen listan ensimmäiselle sijalle. ”Kaksoiselämää” valittiin Soundi- lehden äänestyksessä vuoden 1986 parhaaksi kappaleeksi, ja se voitti myös Iskelmä-Emman. Kappale alkaa sanoilla Yksinäisyys ympärillä joskus ottaa hahmon ihmisen / Tiedän mitä haluan tiedän miten vähään kykenen. Singlellä kappaleen esittävät Juice Leskinen (laulu), Anssi Tikanmäki (urut ja taustalaulu), Ila Loueranta (sähkökitara ja taustalaulu), Jari Yliaho (sähkökitara ja taustalaulu), Antti Tammilehto (basso) ja Vesa Sytelä (rummut). Juice Leskinen kirjoitti kappaleen tammikuussa 1986, kun hänen avioliittonsa oli hajoamassa. Omien sanojensa mukaan se ei kerro hänen omasta kaksoiselämästään, ”vaan vaimoni tai korkeintaan molempien”. Tilanne oli Leskisen mukaan traaginen, mutta siitä syntyi hieno kappale. ”Kannattaa hankkiutua vaikeuksiin, että saisi tehdyksi jotain hienoa.” Pate Mustajärvi on levyttänyt kappaleen sekä singlenä että albumilla Ollaan ihmisiksi, jolla hän tulkitsee Juice Leskisen kappaleita. == Lähteet == Luokka:Juice Leskisen kappaleet Luokka:Pate Mustajärven kappaleet Luokka:Vuoden 1986 kappaleet
Koivuniemen Herrat

Koivuniemen Herrat (tunnettu myös nimellä Shaka & Koivuniemen Herrat) on suomalainen funk -tyylistä hip hopia soittava yhtye. Yhtyeen keulahahmo on Jontti & Shaka -duosta tuttu rap-artisti Shaka. == Historia == Koivuniemen Herrat kokoontui ensimmäisen kerran nykyisellä kokoonpanollaan uudenvuodenpäivänä 2008. Tuolloin Herrat toimi vain Jontin & Shakan taustabändinä keikoilla. Lopulta yhteistyö syveni Shakan kanssa ja Koivuniemen Herrojen debyyttialbumi Sokeat johdattaa julkaistiin 28. huhtikuuta 2010 3rd Rail Musicin kautta. Albumin kappaleesta "Istu alas" julkaistiin musiikkivideo huhtikuussa 2010. Albumin ensimmäinen näytekappale "Aika muuttaa" julkaistiin digitaalisesti 25. heinäkuuta 2011 ja siitä julkaistiin musiikkivideo syyskuussa 2012. Koivuniemen Herrojen toinen pitkäsoitto Jotain uutta auringon alla julkaistiin 14. syyskuuta 2012 Suomen Musiikin kautta. Se nousi Suomen virallisen albumilistan 47. sijalle. == Diskografia == ===Albumit=== * Sokeat johdattaa (2010) * Jotain uutta auringon alla (2012) ===Musiikkivideot=== * "Istu alas" (2010) * "Aika muuttaa" (2012) == Lähteet == == Aiheesta muualla == * Viralliset sivut * Luokka:Suomalaiset hip hop -yhtyeet Luokka:Suomalaiset funkyhtyeet
Painin Euroopan-mestaruuskilpailut 2010

Vuoden 2010 painin Euroopan-mestaruuskilpailut järjestettiin Bakussa, Azerbaidžanissa 12. – 18. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. == Mitalistit == === Kreikkalais- roomalainen paini === Kreikkalais-roomalaisessa painissa painittiin 17. – 18.4. Sarja Kultaa Hopeaa Pronssia 55 kg Elçin Əliyev Nazir Mankijev Vjugar Ragimov Péter Módos 60 kg Həsən Əliyev Kostiantyn Balitski Zaur Kuramagomedov Tonimir Sokol 66 kg Ambako Vatšadzje Ion Panait Steeve Guenot Tamás Lőrincz 74 kg Aleksandr Kikinev Elvin Mürsəliyev Dmytro Pyškov Péter Bácsi 84 kg Nazmi Avluca Aleksei Mišin Mélonin Noumonvi Jan Fischer 96 kg Aslanbek Huštov Tsimafei Dzeinitšenka Soso Jabidze Cenk İldem 120 kg Rıza Kayaalp Radomir Petković Johan Eurén Mindaugas Mizgaitis === Vapaapaini === Vapaapainissa painittiin 13. – 14.4. Sarja Kultaa Hopeaa Pronssia 55 kg Mahmud Maqomedov Radoslav Velikov Marcel Ewald Viktor Lebedev 60 kg Opan Sat Malkhaz Zarkua Andrei Perpeliţă Vasyl Fedoryšyn 66 kg Cəbrayıl Həsənov Magomedmurad Gadžijev Otar Tušišvili Adam Sobieraj 74 kg Denis Tsarguš Kiril Terziev Çamsulvara Çamsulvarayev Batuhan Demirçin 84 kg Anzor Urišev Şərif Şərifov Gheorghiţă Ştefan Mihail Ganev 96 kg Xetaq Qazyumov Giorgi Gogšelidze Serhat Balcı Aleksei Dubko 120 kg Biljal Mahov Fatih Çakıroğlu Aljaksei Šemarov Dimitar Kumtšev === Naispaini === Naispainissa painittiin 15. – 16.4. Sarja Kultaa Hopeaa Pronssia 48 kg Lorisa Ooržak Yana Stadnik Mélanie Lesaffre Iwona Matkowska 51 kg Sofia Mattsson Estera Dobre Oleksandra Kohut Alexandra Engelhardt 55 kg Anastasija Grigorjeva Natalja Golts Agata Pietrzyk Ana Maria Pavăl 59 kg Sona Əhmədli Tajbe Jusein Meryem Selloum Marianna Sastin 63 kg Ljubov Volosova Audrey Prieto-Bokhašvili Elina Vaseva Julija Ostaptšuk 67 kg Nadya Sementsova Katerina Burmistrova Aljona Kartašova Irina Tsirkevitš 72 kg Stanka Zlateva Jekaterina Bukina Emma Weberg Maider Unda == Suomen joukkue == Suomen Painiliitto valitsi EM-kilpailuihin seitsemän painijaa kreikkalais-roomalaiseen painiin, yhden painijan vapaapainiin ja kaksi painijaa naispainiin. Naispainiin valittu Sarianne Savola ei kyennyt osallistumaan kisoihin polvileikkauksen vuoksi. === Kreikkalais-roomalainen paini === *55 kg: Ville Käki, 14. *60 kg: Matti Kettunen, 12. *66 kg: Tero Välimäki, 20. *74 kg: Kim-Jussi Nurmela loukkaantui viimeistelyleirillä *84 kg: Antti Hakala, 18. *96 kg: Ismo Pietiläinen, 18. *120 kg: Taisto Lalli, 12. === Vapaapaini === *60 kg: Jukka Hyytiäinen, viides === Naisten paini === *51 kg: Tiina Ylinen, viides == Lähteet == * Foldeak.com:in painitietokanta * Painiliiton tiedote 2010 Luokka:Vuoden 2010 urheilu Luokka:Azerbaidžanin paini Luokka:Bakun urheilu
Saga pedo

Saga pedo on kookas, lentokyvytön hepokattilaji, joka lukeutuu Euroopan kookkaimpiin hyönteisiin. Uhanalaisuudeltaan laji on luokiteltu vaarantuneeksi. Täysikasvuisena S. pedo voi saavuttaa yli 10 cm:n pituuden. Väriltään se vaihtelee vaalean vihreästä ruskehtavaan ja eläimen kyljissä kulkee vaalea viiru. Siipiä ei ole lainkaan. Hepokatti saalistaa muita hyönteisiä, erityisesti heinäsirkkoja sekä pienempiä hepokatteja. Saalistavan elämäntavan vuoksi eläimen etummaiset, piikikkäät raajat ovat muuntuneet saaliin pitelemiseen sopiviksi. Lajin kaikki tunnetut yksilöt ovat naaraita ja se lisääntyy ainoastaan partenogeneettisesti.http://sci.muni.cz/botany/rolecek/Dvorak_etal2008_AMM.pdf http://insects.ummz.lsa.umich.edu/fauna/cantrall72.pdfhttp://entnemdept.ifas.ufl.edu/walker/buzz/158a.htm S. pedon levinneisyysalue ulottuu Keski-Euroopasta ja Välimereltä Keski-Aasian poikki Kiinaan. Levinneisyysalueen pohjoisraja Euroopassa kulkee Slovakian ja Unkarin alueella.http://www.highbeam.com/doc/1P3-1186947811.html == Lähteet == Luokka:Hepokatit Luokka:Uhanalaiset selkärangattomat
Räkä ja Roiskis

Räkä ja Roiskis on Juice Leskisen kirjoittama kolmen lastenkirjan sarja. Siihen kuuluvat Räkä ja Roiskis (1992), Räkä ja Roiskis Suuvedellä (1995) ja Räkä ja Roiskis naisissa (1997). Kirjojen päähenkilöinä ovat veljekset Räkä ja Roiskis, mutta mukana on myös paljon eläintarinoita, yhteiskuntakritiikkiä ja sanaleikkejä.Räkä ja roiskis Net libris Sarjan avausteos oli ensimmäinen Leskisen kirjallinen tuotos, joka sai runsaasti kiitosta.Leskinen Tampereen Kaupunginkirjasto Toisessa kirjassa veljekset tutkivat Suuvesi-järven avantojen varkautta.Naurettavia kirjoja Helsingin kaupunginkirjasto Kolmannessa teoksessa veljeksillä on murrosikä ja naapuriin muuttaa tyttöjä. Räkä ja Roiskis naisissa Ord i Tiden Kirjat on kuvittanut Riikka Juvonen. Kirjasarjan keskimmäiseen osaan perustuu elokuva Räkä ja Roiskis (2024). == Lähteet == Luokka:Juice Leskisen kirjat
Psykrofiili

Psykrofiili (joskus myös kryofiili) on eliö, joka on sopeutunut elämään ja lisääntymään jatkuvasti kylmissä olosuhteissa tai jopa edellyttää sellaisia. Psykrofilia on esimerkki ekstremofiliasta. Psykrofiilisia elinympäristöjä esiintyy maapallolla paljon. Tällaisia ovat napaseudut, vuoristojen yläosat, jäätiköt ja syvänmeren pohja. Useimmat tunnetuista psykrofiilisistä eliöistä ovat arkkeja tai bakteereita, mutta ominaisuutta tavataan myös muun muassa levillä, sienillä, selkärangattomilla ja kaloilla. Ne ovat kuitenkin huonosti tutkittu ekstremofiilisten eliöiden ryhmä.http://faculty.cascadia.edu/jvanleer/astro%20sum01/goingtoextremes/psychrophiles.htm Jatkuvasti kylmä elinympäristö tuo ongelmia eliölle. Esimerkiksi fotosynteesi ei toimi alhaisissa lämpötiloissa, entsyymitoiminta hidastuu, solukalvojen lipidien jähmettyminen vaikuttaa solujen aineenvaihdunnan toimintaan ja äärimmillään veden jäätymispisteen alittavat lämpötilat aiheuttavat kudoksissa olevan veden jäätymisen ja sitä kautta kudosten mekaanisen tuhoutumisen. Psykrofiilisille eliöille on kehittynyt erilaisa mekanismeja näiden ongelmien kiertämiseen. Esimerkiksi lipidien jähmettymistä estää se, että lipidituontannosta vastaavat reaktiot tuottavat eri lämpötiloissa erilaisia määriä tyydyttyneitä ja tyydyttymättömiä rasvojahttp://www.springerlink.com/content/mr3625551m335306/ Useimmat psykrofiiliset eläimet estävät jääkiteiden muodostumisen kudoksiin erityisten proteiinien (Anti-freeze Proteins, AFP) tai glykoproteiinien avulla. Nämä proteiinit kiinnittyvät syntyvien jäähiukkasten pintaan ja estävät niitä muodostamasta jääkidehilaa. Tämä laskee kudosnesteen jäätymispistettä ja mahdollistaa esimerkiksi arktisissa vesissä elävien kalojen elämän vedessä, joka säilyy korkean suolapitoisuuden ansiosta nestemäisenä alle nollan celsiusasteen lämpötilassahttp://www.ncbi.nlm.nih.gov/pmc/articles/PMC1692999/. == Katso myös == * Kryobioosi == Lähteet == Luokka:Ekstremofiilit
Suomen mies (monologi)

Suomen mies on ohjaaja-käsikirjoittaja Ville Virkkusen vuonna 2007 julkaisema pienoisnäytelmä. Näytelmä kertoo monologin keinoin siitä, kuinka suomalaisesta miehestä tuli suomalainen mies. == Lähteet == Luokka:Suomalaiset näytelmät
Tom Jones Sings Rock & Soul

Tom Jones Sings Rock & Soul on walesilaislaulaja Tom Jonesin vuonna 1999 julkaistu cover-albumi, joka sisältää hänen tulkintojaan soul- ja rock and roll -klassikoista. Kappaleet ovat konserttitaltiointeja. ==Kappaleet== # # # # # # # # # # # # # # # # # # # # Luokka:Vuoden 1999 konserttitallenteet Luokka:Tom Jonesin albumit Luokka:Cover-albumit
Siilin ongelma

Siilin ongelma on analogia intiimin ihmissuhteen aiheuttamista ongelmista. Sillä kuvataan tilannetta, jossa ryhmä siilejä hakeutuu kylmällä ilmalla lämmön vuoksi lähelle toisiaan. Väistämättä ne kuitenkin samalla satuttavat toisiaan terävillä piikeillään, joten niiden on pidettävä toisiinsa jonkin verran etäisyyttä. Vaikka ne haluaisivat yhteisen hyödyn vuoksi olla lähekkäin, ilmeisestä syystä se on mahdotonta. Ensin Arthur Schopenhauer, sitten Sigmund Freud on vertauskuvan avulla kuvannut tilaa, jossa he katsovat, että yksilö on suhteessa muihin. Siilin ongelma on tilanne, jossa hyvästä tahdosta huolimatta ihmisten välistä läheistä suhdetta ei voi syntyä ilman merkittävää molemminpuolista haittaa, ja tästä seuraa varovaista käyttäytymistä ja etäinen suhde. Siilin ongelman myötä suositellaan harkintaa suhteissa muihin sekä yksilön oman edun että muiden huomioon ottamisen kannalta. Siilin ongelmaa on käytetty puolustamaan tai selittämään introverttiutta ja isolationismia. Luokka:Ihmissuhteet Luokka:Ongelmat
Martin Bashir

Martin Bashir (s. 19. tammikuuta 1963) on britannianpakistanilainen toimittaja ja mediapersoona. ==Ura== Bashir alkoi työskennellä toimittajana vuonna 1986. Hän työskenteli BBC:llä vuoteen 1999 asti ohjelmissa Songs of Praise, Public Eye ja Panorama, minkä jälkeen hän siirtyi ITV:lle työskentelemään erikoisdokumenteissa ja esiintymään Tonight with Trevor McDonald -ohjelmassa. Bashir aiheutti valtavan kohun vuonna 1995, kun hän haastatteli prinsessa Dianaa tämän epäonnistuneesta avioliitosta prinssi Charlesin kanssa.Jari Himanen: Toimittaja katuu prinsessa Dianan kohuhaastattelua – pyytää anteeksi Williamilta ja Harrylta Iltalehti.fi 23.5.2021. Viitattu 8.7.2022. Bashir on tällä hetkellä ABC:n palveluksessa ja tekee yhteistyötä ajankohtaisohjelmassa Nightline. Bashirilla oli rooli komediaelokuvassa Mike Bassett: England Manager. ==Michael Jacksonin haastattelu== Vuonna 2003 Bashir haastatteli poptähti Michael Jacksonia ITV-kanavalle. Lähetystä katsoi Yhdistyneessä kuningaskunnassa 14 miljoonaa ihmistä ja Yhdysvalloissa 38 miljoonaa ihmistä. Haastattelun jälkeen Jackson valitti Britannian viestintävirastoon syyttäen Bashiria kohujournalismista, koska tämä olisi saattanut Jacksonin huonoon valoon korostamalla tätä vastaan nostettuja syytteitä lasten seksuaalisesta ahdistelusta. Vuonna 2005 Jackson kuitenkin vapautettiin kaikista syytteistä. Vastauksena Bashirin dokumenttiin Jackson julkaisi henkilökohtaisen kameramiehensä kuvaamaa materiaalia, jossa Bashir onnitteli Jacksonia Neverland Ranchin "hengellisestä" luonteesta. Se oli ristiriidassa Bashirin tekemän haastattelun kanssa, jossa hän sanoi Neverlandin olevan "vaarallinen paikka lapsille". Bashir myös kuvasi Jacksonia loistavaksi isäksi ja sanoi, että Jacksonin suhde lapsiin "sai hänet melkein itkemään". Kiistan seurauksena Bashir äänestettiin viidenneksi Channel 4:n tekemässä "sadan huonoimman britin" kyselyssä, heti Margaret Thatcherin ja Jade Goodyn jälkeen. Bashirin dokumentin menestyksen ansiosta yhdysvaltalainen ABC tarjosi hänelle töitä. Jacksonin managerina vuosina 1996–2003 toiminut Dieter Wiesner totesi Bashirin dokumentin seurauksista Michael Jacksonin elämään näin: ”Se rikkoi hänet. Se tappoi hänet. Häneltä kesti kauan kuolla, mutta se alkoi sinä yönä. Aiemmin huumausaineet olivat hänelle tuki, mutta sen jälkeen niistä tuli välttämättömiä." Jacksonin kuoleman jälkeen Bashir kommentoi: "Kun tein dokumenttia, oli pieniä osia, jotka sisälsivät polemiikkia hänen suhteestaan nuoriin. Mutta totuus on, että häntä ei koskaan tuomittu mistään rikoksesta enkä koskaan itse nähnyt mitään väärää.” ==Lähteet== ==Aiheesta muualla== * ABC News Bio Luokka:Televisiotoimittajat Luokka:Brittiläiset toimittajat Luokka:Vuonna 1963 syntyneet Luokka:Elävät henkilöt
Krottilanlahti

Krottilanlahti on Turun Ruissalossa sijaitseva 26,4 hehtaarin luonnonsuojelualue ja merenlahti. Lahti on suojainen, lievästi umpeenkasvanut ruovikko- ja vesilinnuston lisääntymisalue. Se on yksi Ruissalon seitsemästä erillisestä alueesta, jotka kuuluvat 95 hehtaarin kokoiseen Natura 2000 Ruissalon lintulahdet ja -rannat -luonnonsuojelualuekokonaisuuteen. Krottilahden vesilinnusto on Ruissalon monipuolisin. Krottilanlahti sijaitsee Ruissalon läntisen osan eteläisellä rannalla. Krottilanlahti on aikaisemmin ollut hyvä lintujen pesintälahti, mutta umpeenkasvun ja luultavasti myös runsaan minkki-, supikoira- ja variskannan takia sen lajisto on merkittävästi köyhtynyt. Myös sen rantakasvillisuus on muuttunut, kun merenrantaniityt ovat kasvaneet umpeen ruovikon vallatessa elintilaa. Lahdensuun ohitse kulkeva laivaväylä Turun satamaan on aiheuttanut merenpohjan ja ranta-alueiden eroosiota, etenkin alusten koon kasvettua. Lisäksi lahden ranta-alueella toimii venevalkama. Alueella on tarkoitus pyydystää pienpetoja loukuilla, jotta lintuihin ja niiden muniin kohdistuva saalistuspaine pienenisi. Lisäksi lahdelta poistetaan rantaruovikkoa ja raivataan umpeenkasvaneita rantaniittyjä. Lahden rannoilta onkin kerätty koneellisesti järviruokoa. Lisäksi lahden rantaniityllä laiduntaa ylämaankarjaa. Lahden länsirannalla on lintutorni sekä golf-kenttä. Lahtea vastapäätä sijaitsee Iso-Pukin saari. Lahdella on tehty poikasnuottauksia vuosina 1988 ja 2006. Vuoden 2006 nuottauksissa saatiin 11 kalalajia: kolmipiikki, kymmenpiikki, ahven, hietatokko, kiiski, kuha, kuore, lahna, pasuri, salakka ja särki. Mitattavia kaloja oli yhteensä 791 kappaletta ja kokonaissaalis noin 2 500 yksilöä. Runsaslukuisimmat lajit olivat ahven noin 20 %, salakka 17 %, särki 16 % ja hietatokko 13 %. Vuonna 2006 Krottilanlahdella suoritettiin kahdella tarkkailupisteellä pohjaeläintutkimus, jossa löytyi yhteensä 11 pohjaeläinlajia tai -lajiryhmää. Lajistoa löydettiin niukasti, ja monet pehmeiden pohjien eläimet puuttuivat. Yksilömäärältään eniten oli Itämeren pehmeillä pohjilla tyypillinen liejusimpukka ja surviassääsken toukat. Äyriäisistä löydettiin matalille pehmeille pohjille tyypillinen liejukatka, mutta niiden osuus oli kuitenkin pieni. Biomassaltaan suurimman osan muodostivat liejusimpukoiden ohella monisukasmadot. Näistä suuri osuus oli etenkin merisukasjalkaisia, joka on tyypillinen eläin Krottilanlahden tyyppisillä alueilla. Krottilanlahti on naturatyypiltään laaja matala lahti (1160). Sen pohjukassa on merenrantaniittyä (1630) ja välittömässä läheisyydessä sijaitsee jalopuumetsää (9020), maankohoamisrannikon primäärisukkessiovaiheiden luonnontilaista metsää (9030) ja silikaattikallioita (8220). == Lähteet == Luokka:Ruissalo Luokka:Saaristomeren lahdet Luokka:Suomen Natura-alueet Luokka:Turun luonnonsuojelualueet
Peltosalmi

Peltosalmi on Iisalmessa Pohjois-Savossa sijaitseva taajama. Se sijaitsee noin kahdeksan kilometriä Iisalmen keskustasta etelään. Peltosalmen taajamassa on 767 asukasta (31.12.2016) ja postinumeroalueen 74510 Iisalmi väkiluku on 792 henkeä (31.12.2015). Peltosalmen kautta kulkee paikallisliikenteen lisäksi arkipäivisin kymmeniä linja-autovuoroja. Peltosalmen rautatieasema sijaitsee Savon radalla, mutta ei ole enää toiminnassa. Taajaman itäpuolella kulkee valtatie 5, sieltä lähtee länteen seututie 563 ja itään yhdystie 5824. Peltosalmesta luoteeseen sijaitsee Porovesi, jonka Peltosalmi-niminen salmi yhdistää Nerkoonjärveen. Peltosalmella toimii Peltosalmen VPK. Puolustusvoimien Asevarikko 9 toimi kylässä vuoden 2002 loppuun. Peltosalmella on maamerkkinä vuonna 1962 valmistunut alun perin valtion Iisalmen viljavarasto, myöhemmin Suomen Viljava Oy. Varastorakennuksen pinta-ala on noin 2,7 hehtaaria, korkeus 13 metriä ja varastotilaa on 30 tuhannelle tonnille viljaa, mutta varastointitarvetta ei katsota enää olevan. Varastorakennus on nykyään paikallisten yrittäjien omistuksessa työnimellä "Savon viljava". Peltosalmella on Kauppis-Heikin koulu, joka on vuoden 2015 syksystä lähtien ollut alakoulu (luokat 1–6), päiväkoti ja seurakunnan kerhotilat. Siellä toimivia yrityksiä ovat muun muassa parturi-kampaamo, Ipowood, Normet, Timaco ja Betonimestarit. Peltosalmella käy säännöllisesti kirjastoauto ja kauppa-auto. Alueella on aiemmin ollut myös kirjasto, baari ja Putkolan kauppa. Kauppis-Heikin koulu - Peltosalmentie 11, Peltosalmi - Iisalmi - 2.jpg|Kauppis-Heikin koulu on puurakenteinen alakoulu Iisalmessa. Peltosalmi railway station.jpg|Peltosalmen rautatieasemarakennus. ==Lähteet== Luokka:Iisalmen kylät Luokka:Iisalmen taajamat
Alejandro Moreno

Alejandro Enrique Moreno Riera (s. 8. heinäkuuta 1979 Barquisimeto, Venezuela) on venezuelalainen jalkapalloilija, pelipaikaltaan hyökkääjä. Hän edustaa Major League Soccerin Chivas USA:ta. == Seurajoukkueura == Moreno muutti nuorena Yhdysvaltoihin ja pelasi opiskelujensa ohessa neljä vuotta jalkapalloa University of North Carolina at Greensboron joukkueessa Spartansissa. Los Angeles Galaxy varasi hänet Major League Socceriin vuoden 2002 MLS SuperDraftin kolmannella kierroksella ja numerolla 27. Hän teki MLS- debyyttinsä 20. huhtikuuta 2002 ottelussa Dallas Burniä vastaan. Moreno toimi Los Angelesissa lähinnä vaihtomiehenä, mutta teki maalittoman debyyttikauden jälkeen kuusi maalia sekä kaudella 2003 että 2004. Kaudeksi 2005 Moreno siirtyi San Jose Earthquakesiin osana neljän pelaajan kauppaa ja vuotta myöhemmin muun San Josen organisaation mukana Houston Dynamoon. Ainoalla kaudellaan San Josessa hän viimeisteli kahdeksan maalia. Kaudella 2006 hän pelasi kahta lukuun ottamatta kaikki ottelut, kun Houston saavutti MLS Cupin mestaruuden. Kesken kauden 2007 Moreno siirtyi Columbus Crew’hin vaihdossa Joseph Ngwenyaan. Columbusissa Moreno muodosti tehokkaan kaksikon argentiinalaisen Guillermo Barros Schelotton kanssa ja oli joukkueen paras maalintekijä MLS:n runkosarjassa kausilla 2007 ja 2008. Yhdeksän maalia kaudella 2008 on Morenon henkilökohtainen ennätys. Samalla kaudella Columbus voitti MLS Supporters’ Shieldin ja MLS Cupin. Hän teki joukkueensa ensimmäisen maalin New York Red Bullsia vastaan pelatussa loppuottelussa. MLS:n tulokasjoukkue Philadelphia Union varasi Morenon vuoden 2009 MLS Expansion Draft -laajennusvaraustilaisuudessa. Hän kuului joukkueen runkopelaajiin kauden 2010 ajan. Kauden päätteeksi hän joutui kuitenkin vaihtamaan jälleen seuraa Expansion Draftissä, kun Vancouver Whitecaps varasi hänet Philadelphian suojaamatta jättämien pelaajien joukosta ja lähetti hänet Alan Gordonin ohella vaihtokaupassa Chivas USA:han. == Maajoukkueura == Moreno on pelannut Venezuelan maajoukkueessa vuodesta 2004 lähtien. Hän osallistui vuosien 2006 ja 2010 MM-kilpailuiden karsintoihin. == Saavutukset == * MLS Cup: 2002, 2006, 2008 * MLS Supporters’ Shield: 2002, 2005, 2008, 2009 == Lähteet == == Aiheesta muualla == * Alejandro Morenon esittely Chivas USA:n sivustolla * Alejandro Morenon esittely Major League Soccerin sivustolla Luokka:Venezuelalaiset jalkapalloilijat Luokka:Vuonna 1979 syntyneet Luokka:Elävät henkilöt
Tatra V 809

Tatra V 799 oli tšekkoslovakialaisen Tatran valmistama maastoauton prototyyppi vuodelta 1940. Auton suunnittelu alkoi Saksan asevarustelusta vastanneiden viranomaisten määräyksestä vuonna 1939 Tatran tehtaiden jouduttua muiden sudeettialueiden mukana Saksan käsiin. Prototyyppejä valmistui yhteensä kaksi niin teknisesti kuin ulkonäöltäänkin varsin erilaista kappaletta. == Teknisiä tietoja == Ensimmäisessä prototyypissä oli voimanlähteenä nelisylinterinen, nelitahtinen ilmajäähdytteinen rivimoottori, joka oli varustettu kannen yläpuolisella nokka-akselilla. Vaihteistossa oli neljä nopeutta eteen ja yksi taakse, mutta kaksiportainen alennusvaihde tuplasi vaihteiden määrän. Sekä etu- että taka-akseli olivat vetäviä ja niissä oli tasauspyörästöjen lukot. Kori oli avomallinen ja siinä oli paikat viidelle hengelle. Tämä yksilö on säilynyt ja näytteillä Tatran museossa Kopřivnicessa. Toinen prototyyppi suunniteltiin Pohjois-Afrikan vaativiin olosuhteisiin Deutsches Afrikakorpsin käyttöön. Siinä oli umpimallinen kori ja voimanlähteenä T87-mallin ilmajäähdytteinen V8-moottori. == Lähteet == == Aiheesta muualla == * Kuva umpikorisesta V 809 -mallista V 809
Harmaan sävyjä

Harmaan sävyjä on tamperelaisen rap-yhtye Leijonamieli & Putkimiehet keskeneräinen toinen studioalbumi. Albumin kappaleista vain neljä ehti valmistua ennen yhtyeen hajoamista. Kappale "Jos vain herään" on kuunneltavissa Suomihiphoppia Vol. 6 -kokoelmalla sekä Leijonamielen MySpace -profiilissa. == Kappaleet == # Pieni hetki # Jos vain herään # Avoin kirje kohtalolle # Punaiset tanssikengät == Lähteet == * Leijonamieli & Putkimiehet Facebookissa Luokka:Vuoden 2009 albumit Luokka:Leijonamielen albumit
Thomas Reiter

Thomas Arthur Reiter (s. 23. toukokuuta 1958 Frankfurt, Länsi-Saksa) on entinen ESA:n avaruuslentäjä ja Luftwaffen prikaatikenraalihttp://www.bmvg.de: Thomas Reiter promoted to brigadier general by Federal Minister of Defence Franz Josef Jung (german) Vuonna 2008 hän oli 25:n eniten aikaa avaruudessa viettäneen avaruuslentäjän joukossa. 8.elokuuta 2007 Thomas Reiter nimitettiin DLR:n johtokunnan jäseneksi. Keväästä 2011 alkaen hän johtaa Euroopan avaruusjärjestön Miehitettyjä lentojen direktoraattia.http://www.dlr.de/en/desktopdefault.aspx/tabid-1/9600_read-29638/ ==Ura== Vuonna 1982 Reiter valmistui lento- ja avaruustekniikasta Saksan armeijan yliopistosta Universität der Bundeswehr Münchenistä. Hän sai lentäjänkoulutuksen Saksassa ja suihkukonekoulutuksen Texasissa. Hän palveli insinöörinä Mir-avaruusaseman miehistössä Mir EO-20 (Euromir 95)/Sojuz TM-22 lennolla. 179 vuorokautta kestäneen Mir-lentonsa aikana hän osallistui kahdelle avaruuskävelylle suorittaen ensimmäisenä saksalaisena avaruuskävelyn. Vuosina 1996 ja 1997 hän täydensi koulutustaan Sojuz-avaruusaluksella suorittaen ”Sojuzin paluukomentajan” tutkinnon, mikä sallii hänen toimia kolmihenkisen Sojuz-miehistön komentajana sen palatessa avaruudesta. Hän harjoitteli kuusi kuukautta kestävälle lennolle Kansainväliselle avaruusasemalle (ISS), minne hänet laukaistiin sään viivästettyä lähtöä 4. heinäkuuta 2006 avaruussukkula Discoverylla lennolla STS-121 liittymään Retkikunta 13:een.NASA web site Discovery erkani avaruusasemalta 15. heinäkuuta jättäen Reiterin ISS:lle. Hän jatkoi Retkikunta 14:n miehistössä ennen paluutaan Maahan avaruussukkula Discoveryn lennolla STS-116.http://www.esa.int/esaHS/ESAYBVZUMOC_astronauts_0.html Euroopan avaruusjärjestö nimesi ISS-lennon Astrolabiksi.Astrolab Reiter on viettänyt avaruudessa enemmän aikaa kuin yksikään ei-amerikkalainen tai ei-venäläinen, 350 vuorokautta. Hän asuu Wahnbekissä (Oldenburgin lähellä) Ala-Saksissa. == Lähteet == ==Aiheesta muualla== * Euroopan avaruusjärjestön elämäkerta * Virallinen NASAn elämäkerta * Spacefacts.de:n elämäkerta * ESA astronaut to carry out first European long-duration mission on the ISS * NASAn lento STS-121 * Thomas Reiterin video ISS:ltä Luokka:Saksalaiset avaruuslentäjät Luokka:Vuonna 1958 syntyneet Luokka:Elävät henkilöt
Roberto Cavalli

Roberto Cavalli (15. marraskuuta 1940 – 12. huhtikuuta 2024 Firenze, Italia) oli italialainen muotisuunnittelija. Hänen nimeään kantaa myös hänen vaatemerkkinsä. == Ura == Roberto Cavalli oli kotoisin Firenzesta. Cavallin taiteellisen perheen isä kuului Italian taiteen uudistamista ajaneeseen Macchiaioli-liikkeeseen. Cavalli opiskeli paikallisessa taide-instituutissa ja erikoistui tekstiilien painotekniikkaan. Kukka-aiheisilla painatuksillaan Cavalli alkoi saada huomiota Italiassa ja 1970-luvulla hän patentoi vallankumouksellisen painotekniikkansa. Hänen tekniikkaansa käytettiin esikertaa Pariisissa Hermèsin ja Pierre Cardinin muotitaloissa. Kolmekymmentävuotiaana hän esitteli ensimmäisen nimeään kantavan kokoelman ja avasi Saint-Tropez’ssa ensimmäisen liikkeensä. Seuraavilla vuosikymmenillä Cavalli avasi uusia liikkeitään ympäri maailmaa ja julkaisi useita mallistoja. Vuonna 2007 hän suunnitteli malliston myös ruotsalaiselle H&M-ketjulle.; Vaatteiden lisäksi Cavallin nimeä on kantanut muun muassa vodka- ja viinituotemerkit. == Cavallin tuotemerkkejä == * Just Cavalli * Just Cavalli Underwear & Beachwear * Roberto Cavalli Underwear * Class Roberto Cavalli * Roberto Cavalli Naccessori * Roberto Cavalli Angels * Roberto Cavalli Devils == Lähteet == == Aiheesta muualla == *Roberto Cavallin viralliset sivut *Roberto Cavallin viinin viralliset sivut *Roberto Cavalli vodkan viralliset sivut Luokka:Italialaiset muotisuunnittelijat Luokka:Vaatemerkit Luokka:Vuonna 1940 syntyneet Luokka:Vuonna 2024 kuolleet
John James

John James on muun muassa seuraavien henkilöiden nimi: * John James (s. 1951), australialainen tennispelaaja * John James (1914–2002), brittiläinen kilpa- autoilija * John James (s. 1937), brittiläinen soutaja * John James (s. 1949), yhdysvaltalainen amerikkalaisen jalkapallon pelaaja * John James (s. 1956), yhdysvaltalainen näyttelijä
Alatornion vaakuna

Alatornion vaakuna oli Alatornion kunnan tunnus. Vaakunan aiheen käsijousi viittaa pirkkalaisiin ja jahtimatkoihin erämaaluonnossa, ja lohi lohikalastamoihin Tornionjoen suulla. Vaakunan selitys on ”hopea-sinikatkoisen kilven yläkentässä sininen jännittämätön käsijousi hirsittäin ja alakentässä uiva lohi kokonaan hopeaa.” Vaakunan on suunnitellut Olof Eriksson, ja Alatornion kunnanvaltuusto hyväksyi sen kokouksessaan 4. maaliskuuta 1952. Sisäasiainministeriö vahvisti vaakunan käyttöön 7. toukokuuta samana vuonna. Vaakuna muuttui epäviralliseksi kotiseutuvaakunaksi 1973, kun Alatornio liitettiin yhdessä Karungin kanssa Tornion kaupunkiin. == Lähteet == * * Alatornio Luokka:Alatornio
Jaime Gavilán

Jaime Gavilán Martínez (s. 12. toukokuuta 1985 Valencia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskikenttäpelaaja. == Ura == Gavilán on kotikaupunkinsa Valencian kasvatti. Ensiesiintymisensä edustusjoukkueessa hän teki 19. huhtikuuta 2003 ottelussa Real Valladolidia vastaan. Hän pelasi kuitenkin pääosin Valencian reservijoukkueessa Segunda División B:ssä. Vuodet 2004–2006 hän pelasi lainalla Tenerifessä sekä Getafessa, jonka jälkeen hän murtautui Valencian kokoonpanoon. Marraskuussa 2008 Ronald Koemanin tultua joukkueen päävalmentajaksi Gavilánin tilanne vaikeutui ja lopulta hänet lainattiin loppukauden kestävällä sopimuksella Getafeen. Toisella lainakaudellaan madridilaisryhmässä Gavilán teki ainoan maalinsa 16. maaliskuuta 2008 kotiottelussa Racing de Santanderia vastaan, joka päättyi lopulta Getafen 2–1-voittoon. Hän pelasi myös kolme Uefa-cupin ottelua, joissa kaikissa hän oli avauskokoonpanossa. 15\. heinäkuuta 2008 hän teki nelivuotisen sopimuksen Getafen kanssa.Gavilán jugará en el Getafe las próximas cuatro temporadas Marca. Viitattu 3.4.2010. Hän kuului ensimmäisellä kaudellaan joukkueen luottopelaajiin keskikentällä. 12. huhtikuuta 2009 Gavilán teki Sevillaa vastaan ottelun ainokaisen maalin, joka varmisti tärkeät pisteet Getafelle. == Lähteet == == Aiheesta muualla == * Jaime Gavilánin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Dunfermline

Dunfermline () on noin 45 000 asukkaan kaupunki Fifen alueella Skotlannissa. Se sijaitsee pääkaupunki Edinburghista pohjoiseen johtavien rautatie- ja moottoritieyhteyksien varrella. Dunfermline oli Skotlannin pääkaupunki 1000-luvun puolivälistä 1400-luvulle. Tuolta ajalta on edelleen jäljellä kuninkaallisen palatsin rauniot sekä osia Dunfermlinen luostarista. Sittemmin kaupunki on tullut tunnetuksi etenkin tekstiiliteollisuudesta. Nykyisin suurin työllistäjä on palveluala, ja myös turismi on merkittävä tulonlähde kaupungissa. Jalkapallojoukkue Dunfermline Athletic FC on pelannut toisinaan myös Skotlannin valioliigaa. Nazareth-yhtye on kotoisin kaupungista. ==Lähteet== == Aiheesta muualla == Luokka:Fife Luokka:Skotlannin kaupungit
Kings and Queens

Kings and Queens on ensimmäinen single, joka julkaistiin yhdysvaltalaisen 30 Seconds to Mars -yhtyeen kolmannelta albumilta This Is War. Laulusta tuli hyvin suosittu ympäri maailman. Luokka:30 Seconds to Marsin kappaleet Luokka:Vuoden 2009 kappaleet